***OBRAZLOŽENJE UZ***

***PRIJEDLOG II. IZMJENA I DOPUNA***

***PRORAČUNA GRADA DELNICA ZA 2022. GODINU***

Proračun Grada Delnica za 2022. godinu i projekcija za 2023. i 2024. godinu donijeti su 13. prosinca 2021. godine kojim je utvrđena visina sredstava za financiranje rashoda i izdataka na razini Grada.

 Zakonom o proračunu (NN 144/21), predviđeno je da se tijekom proračunske godine može izvršiti novo uravnoteženje Proračuna putem izmjena i dopuna prema postupku za donošenje Proračuna.

 Potreba za uravnoteženjem Proračuna Grada Delnica za 2022. godinu ukazala se zbog promjena u strukturi prihoda i rashoda:

PRIHODI:

* Usklađenje prihoda od poreza s obzirom na porez na promet nekretninama
* Usklađenje prihoda od pomoći sukladno prijavljenim projektima, odnosno korekcija za projekte koji nisu provedeni ili se još ne znaju rezultati natječaja (znat će se u sljedećoj godini)
* Prihodi od upravnih i administrativnih pristojbi – korekcija prihoda kod proračunskih korisnika s obzirom na preneseni rezultat poslovanja
* Prihodi od upravnih i administrativnih pristojbi, pristojbi po posebnim propisima i naknada usklađenje zbog participacije kod proračunskih korisnika
* Prihodi od prodaje proizvoda i robe te pruženih usluga i prihodi od donacija – nije realizirana donacija Janet Majnarich
* Prihode od prodaje nefinancijske imovine – donacija zemljišta APN-u za izgradnju POS-ovih stanova (knjiži se prihod i rashod)
* Primici od financijske imovine i zaduživanja – smanjenje do realizacije primitaka od kredita

**ODJEL GRADSKE UPRAVE ZA FINACIJE I PROJEKTE**

**Program *Gradska uprava*** – povećanje programa u iznosu od 49.431,00 kuna.

* Aktivnost *Redovna djelatnost* - plan je povećan za 28.960,00 kn. Povećanje aktivnosti vidljivo je na stavkama *Darovi* +4.000,00 kn, a odnosi se na darove za djecu*, Bonus za uspješan rad* +8.000,00 kuna, *Naknade za bolest invalidnost i smrtni slučaj* +25.000,00 kuna , *Seminari* +5.000,00 kuna, *Uredski namještaj* +7.000,00 kuna, *Licence* +9.000,00 kuna te uvođenje nove stavke *Tečajevi i stručni ispiti* +8.960,00 kuna (odnosi se na program izobrazbe u području javne nabave). Smanjenje plana vidljivo je na stavkama *Otpremnine* -18.000,00 kuna te *Računala i računalna oprema* -20.000,00 kuna.
* Aktivnost *Rashodi za usluge* povećana je za 1.300,00 kn. Povećanje rashoda za usluge vidljivo je kod stavki *Ostale usluge za komunikaciju i prijevoz* +4.000,00 kuna, *Ostale usluge promidžbe i informiranja* +35.000,00 kuna (razlog tome je veći broj objave natječaja, usluge izrade promidžbenog video materijala), *Ostale nespomenute usluge* +45.000,00 kuna zbog novog troška i porasta cijene zaštitarske službe, *Ostale usluge tekućeg i investicijskog održavanja* +10.000,00 kuna. Smanjenje je vidljivo kod pozicija *Poštarina* -35.000,00 kuna (trošak poštanskih usluga smanjio se u odnosu na prethodne godine), *Usluge odvjetnika i pravnog savjetovanja* -11.200,00 kn, *Sudske pristojbe* -3.500,00 kuna, *Javnobilježničke pristojbe-* -9.000,00 kn

 ( razlog smanjenja je manji broj ovršnih postupaka), *Ostale računalne usluge*

 -20.000,00 kuna, *Usluge banaka* -14.000,00 kuna (Grad Delnice ove godine nije koristio minus po žiro računu pa je time i trošak usluge banaka smanjen).

* *Rashodi za vozila –* smanjenje plana za 27.529,00 kuna, a najveće smanjenje u iznosu od 18.000,00 kuna odnosi se na stavku održavanja - popravaka prijevoznih sredstava.
* *Reprezentacija -* reprezentacija je podijeljena u tri kategorije - buketi, vijenci za obilježavanje prigoda, ugošćavanja i prigodni darovi. Aktivnost je povećana za 53.000,00 kuna.
* *Grijanje zgrade –* smanjenje u iznosu od 17.000,00 kuna.
* *Ostali rashodi za redovno poslovanje* – plan je smanjen za 25.500,00 kuna, a najveće smanjenje vidljivo je na stavci *Sitni inventar* -20.000,00 kuna.
* *Aktivnost Digitalizacija poslovanja - aplikacije* – ukidanje stavke. Odnosi se na Program Evidencija i praćenje kolanja računa te Program Transparentnost koji su sufinancirani kroz projekt Pametan grad (Fond za zaštitu okoliša i energetsku učinkovitost) te su knjiženi u odjelu gradske uprave za komunalni sustav na stavci pod nazivom Pametan grad.
* *Odabir suvenira Grada Delnica –* nova aktivnost u iznosu od 54.000,00 kuna. Aktivnost se odnosi na odabir suvenira Grada Delnica. Cilj aktivnosti je promocija turizma na području Grada Delnica te poticanje osmišljavanja i izrade autohtonih proizvoda.
* *Krediti –* smanjenje u iznosu od 15.000,00 kuna na stavci *Kamate za primljene kredite*. Grad Delnice ove godine nije koristio minus po žiro računu pa je time i trošak kamata manji.

**ODJEL GRADSKE UPRAVE ZA KOMUNALNI SUSTAV , IMOVINU, PROMET I ZAŠTITU OKOLIŠA**

**Održavanje komunalne infrastrukture**

**Aktivnost A150118** - Čišćenje cesta i javno prometnih površina - povećana u iznosu od 260.000,00 kn a odnosi se na poslove koje izvršava KTD „Risnjak- Delnice“ d.o.o. na zelenim površinama i to povećani opseg i intenzitet košnje zelenih površina unutar naselja (parkovi, nasadi, zeleni otoci) u Delnicama, Crnom Lugu i Brodu na Kupi, Potok.

**Aktivnost A 150120** -Održavanje dječjih igrala i urbane opreme- povećana u iznosu od 10.000,00 kn za popravak urbane opreme u Crnom Lugu i Brodu na Kupi.

**Aktivnost A 150105 –** Razni nepredviđeni radovi uvećani su za iznos sječe bolesnih stabala u Parku kralja Tomislava , Brodu na Kupi i Crnom Lugu.

**Aktivnost A150108** - Sanacija divljih deponija – aktivnost umanjena u iznosu 18.000,00 kn Tijekom ožujka I travnja u nekoliko su navrata sanirani deponiji na području Grada I to barutana, V-1 , naftovod.

**Aktivnost A 150116-** Ostale usluge u komunalnoj djelatnosti **-**Veterinarske usluge - Novim ugovorom sklopljenim s Veterinarskom stanicom u Rijeci u rujnu 2022 g. o obavljanju veterinarskih usluga, došlo je od povećanja određenih pozicija u troškovniku te je iznos povećan za15.000,00 kn. Deratizacija i dezinsekcija povećana je za 1.000,00 kn zbog povećanja naknade Eko Crikvenice koja obavlja predmetne usluge.

**Aktivnost A150501** - Zimska služba – čišćenje snijega – povećana u iznosu od 753.700,00 kn za studeni i prosinac 2022. godine. Iznos od 1.702.512,07 kn utrošen je početkom 2022.godine.

**Aktivnost A150110** - Novogodišnje ukrašavanje – povećana u iznosu od 140.000,00 kn a odnosi se na dodatnu nabavu nove i dijelom uništene dekorativne opreme, kao i povećan broj lokacija čime je povećan opseg montaže i demontaže novogodišnje dekoracije.

**Aktivnost A150235** – Potrošnja el. energije na JP -Zbog novogodišnje dekoracije povećan je iznos za 1.000,00 kn.

**Aktivnost A150203** – Nepredviđeni popravci – iznos umanjen za 100.000,00 kn.

**Aktivnost A150206** - Sanacija makadam cesta –Radovi na redovnom održavanju makadam cesta povećani su za 10.000,00 kn a sastoje se od zemljanih radova, pripreme podloge za sanaciju vododerina, ugradnja fila, čišćenje propusta i odvodnih kanala, sanacija berma i bankina u Crnom Lugu, Dedinu, Podgori Krašićevici i Okrugu.

**Aktivnost A150237** - Sanacija udarnih rupa –aktivnost je povećana za iznos od 85.000,00 kn a odnosi se i na naloge iz prethodne godine koji su izvršeni u ovoj godini ( Polane, Delnice).

**Aktivnost A150241** – Nogostup – spoj Lujzinske i ceste prema B/N/K – smanjenje u iznosu od 120.000,00 kn. Aktivnost će se planirati u proračunu za 2023.godinu.

**Aktivnost A150121** – Štete na nerazvrstanim cestama- poplave – tijekom 2022. godine izvršena sanacija šteta u iznosu od 400.000,00 kn (lokacije: Nadkrivac, Zapolje Brodsko, Podgora, Kočićin, Turke, Donji okrug, Krašićevica, Dedin, Razloge, Iševnica, Gusti Laz).

**Aktivnost A150602 -** Smanjen iznos nepredviđenih popravaka na oborinskoj kanalizaciju u iznosu od 40.000,00 kn.

**Aktivnost A 150111** – Horizontalna signalizacija - Aktivnost smanjena u iznosu od 47.00,00 kn jer ove godine nije bilo nužno obilježavanje horizontalne signalizacije u planiranom obimu.

**Aktivnost A 150112**- Vertikalna signalizacija - Dobava i ugradnja nove, te popravak postojeće vertikalne signalizacije na nerazvrstanim cestama i javnim površinama. Uz planirane izvršeni su popravci na semaforu, treptajuće signalizacije u Lučicama, te popravak I montaža znakova na cijelom području Grada.

**Aktivnost A**150601– Čišćenje slivnika i upojnih bunara- iznos aktivnosti povećan je zbog pojačane potrebe čišćenja slivnika i upojnih bunara uzrokovanih vremenskim uvjetima u Delnicama i Crnom Lugu u iznosu od 50.000,00 kn.

**Aktivnost A 150602-** Razni nepredviđeni popravci **-** Smanjen iznos nepredviđenih popravaka na oborinskoj kanalizaciju u iznosu od 40.000,00 kn.

**Aktivnost A150301** - Održavanje javne rasvjete – povećana u iznosu od 7.000,00 kn - prema dosadašnjim iskustvima i uvažavajući sva učinjena proširenja javne rasvjete navedena sredstva potrebna za izmjenu žarulja, oštećenih lampi, popravak stupova ili izmjenu dotrajalih te interpolaciju novih rasvjetnih tijela unutar postojeće mreže.

**Aktivnost A150303** - Javna rasvjeta, utrošak električne energije – smanjenje u iznosu od 50.000,00 ugradnjom štednih svjetiljki .

**Aktivnost A150236** - Održavanje sportskih objekata i terena - povećana u iznosu od 50.000,00 kn zbog povećanja cijena energenata.

**Kapitalna ulaganja – Program 1604**

**Kapitalni projekt K160101** – otkup zemljišta za poslovno poduzetničke i stambene zone – povećanje za 157.000,00 kn, a odnosi se plaćanje naknade za izdvajanje šumskog zemljišta iz šumsko-gospodarske osnove na k.č.br. 14006/1, k.o. Delnice II kod starog Doma zdravlja

**Kapitalni projekt K160201** – ulaganje u objekte u vlasništvu Grada – smanjenje u iznosu od 237.000,00 obzirom projekt ugradnje podizne rampe za invalide u zgradi gradske uprave nije realiziran te se realizacija očekuje u slijedećoj godini.

**Kapitalni projekt K160116** – Manja proširenja JR na području Grada Delnica – smanjenje u iznosu od 34.000,00 kn. Tijekom proteklih godina vrši se kontinuirano proširenje javne rasvjete u manjim naseljima Grada i to na način da se iskoriste postojeći stupovi električne energije za postavljanje lampi što je znatno jeftinije a zadovoljava potrebe pojedinih sela. Također se na postojeću mrežu dodaju novi stupovi i rasvjetna tijela. U skladu s zakonskom obvezom ugrađuju se LED svjetiljke javne rasvjete koje zadovoljavaju uvjete zaštite okoliša i štednje energije.

**Kapitalni projekt K160406** – muzej – smanjenje u iznosu od 5.000.000,00 kn. Stavka se briše iz proračuna jer izvori financiranja nisu ostvareni iz fondova EU.

**Kapitalni projekt K160431** – Izgradnja nove tržnice – smanjenje u iznosu od 5.975.000,00 u skladu sa izvršenim radovima u ovoj godini. Projekt će se nastaviti u idućoj godini. Projekt će biti sufinanciran sredstvima Ministarstva regionalnog razvoja i fondova EU u iznosu od 950.000,00 kn, sredstvima iz proračuna PGŽ u iznosu od 166.666,67 kn, a ostatak sredstava će se osigurati iz Proračuna.

**Kapitalni projekt K160432 –** suf.proj.dok.za izgrad.i rek.sport. objekata– smanjenje u iznos od 150.000,00 kn

**Kapitalni projekt K160433** – Izgradnja nogostupa i oborinske odvodnje u Lučicama – povećanje u iznosu od 535.607,00 kn s obzirom na izvršenje.

**Kapitalni projekt K160145** – e županija – izgradnja širokopojasne infrastrukture – smanjenje u iznos od 6.250,00 kn.

**Kapitalni projekt K160449** – ulica Kamenita i dio Sajmišne – smanjenje u iznosu od 1.000.000,00 kn. Projekt će se realizirati u idućoj godini.

**Kapitalni projekt K160458** – pojačano održavanje na grobljima – smanjenje u iznosu od 60.000,00 kn. Ove godine nije došao zahtjev za sufinanciranje od strane KTD Risnjak te se stavka.

**Kapitalni projekt K160466 –** Projekt pametni Grad **–** smanjenje u iznosu od 27.000,00 kn.Projektom je predviđena nabava nove digitalne arhive s djelovodnikom, programa Transparentnost, programa evidencije i kolanja računa, 13 Skenera za potrebe djelatnika Gradske uprave, Sustava HRCity - web i mobilna aplikacija sa 7 modula (e-info, e-grad, e-otpad, e-redar, e-vrtić, e-zdravstvo i e-ekologija).

**Kapitalni projekt K160471 –** sanacija sanitarnih čvorova u zgradi gradske uprave – smanjenje u iznosu od 100.000,00 kn, projekt će se realizirati u idućoj godini.

**Kapitalni projekt K160472** – dj.vrtić dogradnja – radovi – smanjenje u iznosu od 8.200.000,00 kn. U ovoj godini nisu ostvareni iznosi financiranja, te će se projekt realizirati u 2023. godini.

**Kapitalni projekt K160478** – pješački prijelaz Javornik – smanjenje u iznosu od 280.000,00 kn jer će se projekt realizirati u idućoj godini.

**Kapitalni projekt K160480** – nabava dj.igrala i urbane opreme – smanjenje u iznosu od 40.000,00 kn s obzirom na izvršenje, a odnosi se na nabavu urbane opreme koja je uništena, nabavu natpisnih ploča i izradu ograde u ulici S.S.Kranjčevića.

**Kapitalni projekt K160485 –** krov zgrade gradske uprave – povećanje u iznosu od 91.000,00 kn s obzirom na izvršenje.

**Kapitalni projekt K160491** – pristupna cesta do doma za starije – smanjenje u iznosu od 160.000,00 kn s obzirom na izvršene radove u ovoj godini. U idućoj godini planira se ugradnja Asfaltiranje nosivog BNS sloja i završnog sloja Projket se nastavlja u idućoj Predviđa se uređenje pristupne ceste do doma za Psihički bolesne osobe u Delnicama. Dužina ceste je cca 30m, a predviđa se ugradnja asfalta i izgradnja rubnjaka.

**Kapitalni projekt K160492 –** pokretna traka za sanjkalište – povećanje u iznosu od 360.000,00 kn. Projekt postavljanja pokretne trake za sanjkalište u „Rusovim dolcima“ duljine 65 metara obuhvaća pripremu terena širine oko 1,5 metara, postavljanje betonskog šahta za pogonsku stanicu, postavljanje ormara sa strujom kod gornje stanice. Nakon toga slijedi raspoređivanje opreme po trasi i montaža. Stavka se odnosi i na građevinske radove za pripremu terena za postavljanje trake kao i na elektromontažne radove.

**Kapitalni projekt K160493** – nabava opreme za zasnježenje - smanjenje u iznosu od 582.000 kn.

**Kapitalni projekt K160494** – digitalizacija kina u radničkom domu – smanjenje u iznosu od 4.385,00 kn s obzirom na izvršenje.

**Kapitalni projekt K160495** – Smart bike – smanjenje u iznosu od 461.000 kn. Projekt će se realizirati u idućoj godini

**Kapitalni projekt K160496**- Kotao na pelete – Radnički dom – smanjenje u iznosu od 1.089.000,00 kn, obzirom nije bio raspisan natječaj od strane Fonda za zaštitu okoliša i energetsku učinkovitost.

**Kapitalni projekt K160497 –** odmorišta D3 i D203 – smanjenje u iznosu od 398.000,00 kn. Projekt će se realizirati u idućoj godini.

**Kapitalni projekt K160498** – elektroinst.radovi-park Kralja Tomislava i Trg 138. brigade HV – povećanje u iznosu od 9.000,00 kn u skladu sa izvršenjem.

**Kapitalni projekt K160499 –** Elektroinstalaterski radovi – Potok **-** smanjenje u iznosu od 318.000,00 kn. Projekt će se realizirati u idućoj godini.

**Kapitalni projekt K160509** – rekonstrukcija Kamenite i dijela Sajmišne – I. faza hitna intervencija – nova stavka u iznosu od 600.000,00 kn. Zbog obilnih oborinama koje su građanima tog dijela ulice uzrokovale štete na objektima u vidu poplavljenih podruma i prizemlja, krenulo se u sanaciju najkritičnijeg dijela Kamenite ulice. U ovoj godini radi vremenskih uvjeta planirano je, sukladno Izvedbenom projketu i troškovniku radova izvođenje sustava odvodnje 3, koji uključuje građevinske i instalacijske radove, a preostali dio prve faze izvest će se početkom 2023. godine, kada to vremenski uvjeti budu dozvoljavali.

**Prostorno planska i projektna dokumentacija – Program 1710**

**Aktivnost A170103 – izrada DPU, UPU i PPU –** smanjenje u iznosu od 55.000,00 kn. U tijeku je izrada izmjena i dopuna urbanističkih planova uređenja naselja Delnice, područja poslovne namjene K-1-1 i K-2-2 i poslovne zone I1-3 Lučice, a isti će biti donijeti u idućoj godini.

**Aktivnost A170601 –** izrada projektne dokumentacije za gradnju i rekonstrukciju objekata u vlasništvu Grada i poboljšanje energetske učinkovitosti – smanjenje u iznosu od 95.000,00 kn.

**Aktivnost A170701** – Projektna dokumentacija za infrastrukturu – smanjenje u iznosu od 567.000,00 kn, jer za projekt Šetnja u krošnjama nisu ostvareni izvori financiranja.

**Aktivnost A170210** – Geodetsko-katastarske usluge – povećanje u iznosu od 50.000,00 kn, a odnosi se na izradu geodetskih elaborata u svrhu projektiranja komunalne infrastrukture.

**Aktivnost A170702** – pametno poslovna zona – 1.750.000 kn, smanjenje u iznosu od 1.750.000,00 kn

**Zaštita okoliša – Program 1910**

**Projekt T190506** – sanacija odlagališta Sović Laz – smanjenje u iznosu od 5.800.000,00 kn jer nije donesena Odluka o zatvaranju odlagališta Sović Laz.

**Projekt T190510** – zbrinjavanje azbestnog otpada – smanjenje u iznosu od 19.000,00 kn s obzirom na izvršenje

**Projekt T190511** – pristupna cesta do pretovarne stanice – nova stavka u iznosu od 427.500,00 kn, obzirom je projekt trebao biti završen u 2021. godini, nije bio predviđen u proračunu za 2022. godinu te se ovim rebalansom osiguravaju potrebna sredstva

**Projekt T190512** - nabava kompostera – nova stavka u iznosu od 115.000,00 kn, a odnosi se na nabavu 100 kompostera volumena 400 litara, investiciju vodi Komunalac d.o.o.

**Ulaganje u poljoprivredu i ruralni razvoj-Program**

**Aktivnost A130111** – Poljoprivredno zemljište- održavanje – briše se pozicija i planira u Proračunu za 2023. godinu.

**Razvoj turizma- Program**

**Aktivnost A 080333**- Sajmovi - održana aktivnost tijekom Uskrsa u iznosu od 2.800,00 kn. Aktivnost se umanjuje u iznosu od 17.200,00 kn.

**Advent 110106-** Advent – Iznos od 345.000,00 uvećan je za iznos od 50.000,00 kn zbog nabave dodatnih sadržaja u Selu Bake Mraz.

**Aktivnost 110109**- Ostale aktivnosti u turizmu – aktivnost planirana u iznosu od 185.000,00 kn uvećana za 25.000,00 kn odnosno u iznosu od za potrebe manifestacija Ljeto u Delnicama.

**Aktivnost A110110** -Poticanje i razvoj turizma – Pozicija je namijenjena za subvenciju trgovačkim društvima, obrtnicima izvan javnog sektora za turistički djelatnost po raspisanom javnom pozivu i izvršena je u iznosu 35.000,00 kn slijedom čega se pozicija umanjuje za 80.000,00 kn.

**Aktivnost A110112**- Rika Fest – pozicija planirana u iznosu od 76.000,00 kn za potrebe organizacije takmičenja u oponašanju rike jelena.

**Kapitalni projekt K190302** – Nabava vlakića - pozicija planirana u iznosu od 250.000,00 kn za potrebe dopune turističke ponude i sadržaja tijekom cijele godine na području Grada.

**Program 1106- Javni radovi**

**Aktivnost A 110105** - Sukladno javnom pozivu i programu Ugovor sklopljen za razdoblje od 23. 5. do 23. 11.2022. za pet osoba.

**ODJEL GRADSKE UPRAVE ZA LOKALNU SAMOUPRAVU, DRUŠTVENE DJELATNOSTI I OPĆE POSLOVE**

**RAD PREDSTAVNIČKIH TIJELA – uvećanje za 16.000,00 kn**

* Naknade za rad u predstavničkim tijelima – umanjenje sukladno broj održanih sjednica
* Naknade za rad u predstavničkim tijelima – troškova službenog puta nije bilo
* Naknade članovima povjerenstava – uvećanje sukladno broju održanih sjednica
* Savjeti mladih – Savjet mladih nije formiran

**POKROVITELJSTVA I OBLJETNICE – smanjenje za 10.000 kn**

* Dan Grada – povećanje za 15.000,00 kuna zbog usklađenja sa izvršenjem
* Pokroviteljstvo – smanjenje aktivnosti za 6.000,00 kuna.

**PREDŠKOLSKI ODGOJ – smanjenje za 14.000 kn**

* Sufinanciranje smještaja djece predškolske dobi u ustanove i prostore kojima Grad nije osnivač – uvećanje u obrtima Snješko smješko i umanjenje u DV Buba Mara Čabar sukladno broju upisane djece i stvarnim mjesečnim troškovima
* Učešće za redovni program DV – iznos je smanjen obzirom na broj djece kojima se navedeno sufinancira.
* Financiranje prijevoza u Predškolu u DV Hlojkica – zakonska obveza osiguravanja prijevoza djece u program Predškole

**OSNOVNO I SREDNJOŠKOLSKO OBRAZOVANJE I STIPENDIRANJE UČENIKA I STUDENATA - smanjenje za 129.640,00 kn**

* Prvo koraci u prometu – umanjenje zbog manjeg broja djece
* Stipendije za nadarene učenike i studente – stavka je povećana obzirom na moguće prenamijene kroz vrste stipendija.
* Sufinanciranje aktivnosti OŠ Delnice – povećanje stavke koja se odnosi na voditelje produženog boravka – usklađivanje plaća, umanjenje stavke vezano uz rekonstrukciju OŠ u Delnicama obzirom situacije po kojima bismo trebali platiti PDV još nisu došle, umanjenje stavke Program Savjetovanje i pomaganje obitelji: program se financira kroz DV Hlojkica
* Sufinanciranje aktivnosti OŠ Brod na Kupi – umanjenje stavke koja se odnosi na financiranje drugih obrazovnih materijala za učenike od prvog do osmog razreda
* Sufinanciranje aktivnosti Srednje škole – umanjenje stavke projekta sukladno dostavljenom Računu
* Sufinanciranje međumjesnog prijevoza učenika Srednje škole – umanjenje sukladno pristiglim zahtjevima i sklopljenom ugovoru
* Sufinanciranje aktivnosti OŠ Petar Zrinski Čabar - umanjenje stavke koja se odnosi na financiranje drugih obrazovnih materijala za učenike od prvog do osmog razreda te uvećanje stavke prijevoz učenika obzirom na povećane troškove prijevoza
* OŠG Ive Tijardovića – dodana stavka za sufinanciranje troškova školarine za učenike koji su članovi Gradske limene glazbe

**PROMICANJE KULTURE – uvećanje za 9.500,00 kn**

* Sufinanciranje Bibliobusa – umanjenje jer nije vozio sve mjesece
* Izdavaštvo Besejda – nije tiskana
* Izdavaštvo – manji broj prijavljenih na natječaj
* 60. godina Kupa Kurikkala - Obilježavanje 60-godišnjice Kup Kurikkala u Delnicama.

**RAZVOJ SPORTA I REKREACIJE – uvećanje za 86.200,00 kn**

* Redovna djelatnosti sportskih udruga – povećanje sufinanciranja redovna djelatnost udruga i korištenja sportskih objekata
* Sportske stipendije - stavka je umanjena obzirom na moguće prenamijene kroz vrste stipendija.

**SOCIJALNA SKRB - smanjenje za 177.250,00 kn**

* Ogrjev za socijalno ugrožene – sredstva umanjena obzirom na broj korisnika ZMN pri Centru za socijalnu skrb
* Socijalne stipendije - stavka je umanjena obzirom na moguće prenamijene kroz vrste stipendija.
* Pomoć za troškove stanovanja – umanjeno sukladno iskorištenim sredstvima
* Pomoć za hitne i povremene intervencije - umanjeno sukladno iskorištenim sredstvima
* Pomoć za suf. smještaja u dom učenika SŠ - umanjeno sukladno iskorištenim sredstvima
* Pomoć za nabavu opreme za novorođenče - umanjeno sukladno iskorištenim sredstvima
* Prehrana učenika OŠ - umanjeno sukladno iskorištenim sredstvima i izdanim rješenjima
* Pomoć za produženi boravak u OŠ - umanjeno sukladno iskorištenim sredstvima
* Pomoć za sufinanciranje troškova javnog prijevoza za učenika srednjih škola – brisano sukladno prijedlogu nove Odluke o socijalnoj skrbi na kojoj se radi
* Zaželi – program zapošljavanja žena – treća faza programa Zaželi prijavljena je putem Gradskog društva Crvenog križa Delnice pa se neće financirati od Grada
* Sufinanciranje hospicija – sufinanciranje rada Hospicija Marija K. Kozulić
* Pomoć djeci u mliječnoj hrani - umanjeno sukladno iskorištenim sredstvima i izdanim rješenjima
* Pomoć za financiranje smještaja djece u DV - umanjeno sukladno iskorištenim sredstvima
* Zdravi grad i Grad prijatelj djece - Projekt Zdravi grad nije aktivan
* Program za stambeno zbrinjavanje – do sada nije provedeno
* Pomoć za troškove liječenja –nova Odluka o socijalnoj skrbi predlaže se za sljedeću godinu
* Pomoć u paketima za osnovne životne potrebe - nova Odluka o socijalnoj skrbi predlaže se za sljedeću godinu
* Opća bolnica Ogulin – nabava aparata – sufinanciranje nabave aparata obzirom mnogo ljudi s područja Grada tamo odlazi na preglede, a i prije dolazi na red nego u Rijeci ili Zagrebu

**Vatrogasna zajednica Grada Delnica –** povećanje za 5.000,00 kuna. Na područja Grada Delnica osnovana je vatrogasna zajednica Grada Delnica te su sredstva potrebna za svečane odore i troškove osnivanja.

**Proračunski korisnici:**

Do povećanja kod proračunskih korisnika došla je najviše iz razloga poskupljenja namirnica i materijala i sredstava za održavanje objekata te materijalnih rashoda za zaposlene.

**DJEČJI VRTIĆ HLOJKICA – povećanje u iznosu od 96.825 kn**

**GRADSKA KNJIŽNICA JANET MAJNARICH – povećanje u iznosu od 25.777,15 kn**

**JAVNA VATROGASNA POSTROJBA DELNICE – povećanje u iznosu od 25.399,52 kn**